ნინო ფსუტური

ნინო ფსუტური (დ. 30 აპრილი, 1984) — ქართველი პედაგოგი, ბიოლოგიის და მეწარმეობის საფუძვლების მასწავლებელი, გორის № 8 საჯარო სკოლაში. 2023 წელს გახდა მასწავლებლის ეროვნული ჯილდოს მფლობელი.„2023 წლის მასწავლებლის ეროვნული ჯილდოს მფლობელი ნინო ფსუტური გახდა“ — პირველი არხი, 8 ოქტომბერი, 2023„ნინო ფსუტური — 2023 წლის გამარჯვებული“ — tprize.ge, 2023  

 განათლება 
1990–2001 — გორის სახელმწიფო უნივერსიტეტი, განათლების, ზუსტ და საბუნებისმეტყველო მეცნიერებათა ფაკულტეტი; სპეციალობა: ბიოლოგიისა და ქიმიის მასწავლებელი.
1990–1991 — სსიპ ქ. გორის № 7 საჯარო სკოლა.
1991–2001 — სსიპ ქ. გორის № 8 საჯარო სკოლა.

 პროფესიული საქმიანობა 
2005–2007 — სსიპ გორის რაიონის სოფ. ზეღდულეთის საჯარო სკოლა, ქიმიის პედაგოგი (VII–VIII კლასები).
2007–დღემდე — სსიპ ქ. გორის № 8 საჯარო სკოლა, ბიოლოგიის პედაგოგი (VII–XI კლასები).
2017–2019 — სსიპ მასწავლებელთა პროფესიული განვითარების ეროვნული ცენტრი, ტრენერი (პროფესიული უნარები).
2020–დღემდე — სსიპ მასწავლებელთა პროფესიული განვითარების ეროვნული ცენტრი, ბიოლოგიის საგნობრივი ექსპერტი.
2021–დღემდე — „განათლების კოალიცია“, კონსულტანტ-მასწავლებელი („CK12“-ის ქართული რესურსები).
2023–დღემდე — სსიპ განათლების ხარისხის განვითარების ეროვნული ცენტრი, ავტორიზაციის ექსპერტი (ბუნებისმეტყველების საგნების პროგრამების შეფასება, I–VI, საბაზო და საშუალო საფეხური).

 საერთაშორისო გამოცდილება 
2023 — ვარშავა, ახალგაზრდა მკვლევართა კლუბების ქსელის საერთაშორისო ფორუმი (მონაწილე).

2024 — ფინეთი, ქალაქი ტურკუ, საერთაშორისო ფესტივალი „მეცნიერება მთავარ როლში“ (მონაწილე).

ფსუტური არის პლატფორმის Teachers Lab / „მასწავლებლების ლაბორატორია“-ს თანადამფუძნებელი და ინტერდისციპლინური სასწავლო რესურსის „ჩვენ და ბუნება – სახალისო პროექტები“ თანაავტორი (სულაკაურის გამომცემლობა). წიგნის გაგრძელებაზე მუშაობს და ახალი ნაწილების გამოცემაც იგეგმება.  

 ინოვაციური მეთოდები 
ფსუტური პრაქტიკაში იყენებს სწავლა-სწავლების მრავალფეროვან მიდგომებს, განსაკუთრებით — თამაშზე დაფუძნებულ სწავლას.  
 2019 წელს, ილიაუნის სამეცნიერო პიკნიკზე მოსწავლეებთან ერთად შექმნა სამაგიდო თამაში „17 მისია“, რომელიც მდგრადი განვითარების 17 მიზანს ასახავდა.  
 შექმნა ასევე თამაშები „ვიკვლევთ შელდონთან ერთად“ (კვლევითი უნარების განვითარებაზე) და ციფრულ მოქალაქეობაზე, სადაც აქცენტი კეთდება პროპაგანდის, სოციალური რეკლამისა და ინფორმირებულობის მნიშვნელობაზე.  

 არაფორმალური განათლება 
ფსუტურის მოსწავლეები აქტიურად მონაწილეობენ გარემოსდაცვით და სოციალური პასუხისმგებლობის პროექტებში. მათ შორისაა 100-ზე მეტი მწვანე სტარტაპი და ინიციატივა. ერთ-ერთი — „ჰერბა — დარგე ემოცია“ — მაკულატურისგან დამზადებულ ღია ბარათებში ყვავილის თესლს შეიცავს; გაყიდვებიდან მიღებული თანხა სკოლის რესურს-ოთახის მხარდაჭერას ხმარდება.  

მისი ინიციატივით შეიქმნა საგანმანათლებლო ბაღი, სადაც მოსწავლეები პერმაკულტურის ელემენტებს ეცნობიან.  

 საგნობრივი ექსპერტის როლი 
როგორც ბიოლოგიის საგნობრივი ექსპერტი, ნინო ფსუტური კონსულტაციას უწევს მასწავლებლებს ეროვნული სასწავლო გეგმის დანერგვაში. ის ატარებს ვებინარებს CK12-ის რესურსების შესახებ, თანამშრომლობს საჯარო და პროფესიული სასწავლებლების პედაგოგებთან, ასევე მოდერაციას უწევს ფეისბუკ-გვერდს „ბიოლოგია — ზოგადი განათლების რეფორმა“.  

 ჯილდოები 
 2023 — მასწავლებლის ეროვნული ჯილდო, მთავარი პრიზი — 15 000 ლარი „გუდავაძე–პატარკაციშვილის“ ფონდისგან.„2023 წლის მასწავლებლის ეროვნული ჯილდოს გამარჯვებული ნინო ფსუტური გახდა“ — edu.aris.ge, 9 ოქტომბერი, 2023  
 2023 — ლიბერთი ბანკის სპეციალური პრიზი (ფინალისტებთან ერთად).„2023 წლის მასწავლებლის ეროვნული ჯილდოს გამარჯვებული ცნობილია“ — libertybank.ge, 2023  

სქოლიო

კატეგორია:დაბადებული 1984
კატეგორია:ქართველი პედაგოგები
კატეგორია:ქართველი ქალები
კატეგორია:მასწავლებლის ეროვნული ჯილდოს მფლობელები
კატეგორია:ცოცხალი ადამიანები